
ข้อบัญญัติองค์การบริหารส่วนตำบลหนองบัว
เรื่อง อัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย
พ.ศ.2569

------------------------
หลักการ
โดยที่เป็นการสมควรตราข้อบัญญัติองค์การบริหารส่วนตำบลหนองบัว เรื่อง อัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ.2569 เพื่อบังคับใช้ในเขตพื้นที่องค์การบริหารส่วนตำบลหนองบัว อำเภอรัษฎา จังหวัดตรัง

เหตุผล
ด้วยพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 ซึ่งแก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ.2560 กำหนดให้รัฐมนตรีว่าการกระทรวงมหาดไทยมีอำนาจออกกฎกระทรวง กำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย และกระทรวงมหาดไทยได้แจ้งว่ากฎกระทรวงกำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ.2567 ได้ประกาศใน              ราชกิจจานุเบกษา เล่มที่ 141 ตอนที่ 71 ก เมื่อวันที่ 22 พฤศจิกายน 2567 และมีผลใช้บังคับเมื่อพ้น                        สามร้อยหกสิบวันนับแต่วันประกาศในราชกิจจานุเบกษาเป็นต้นไป (วันที่ 17 พฤศจิกายน 2568) ซึ่งองค์กรปกครองส่วนท้องถิ่นต้องดำเนินการตราข้อบัญญัติกำหนดอัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย ให้สอดคล้องกับกฎกระทรวงฉบับดังกล่าวและให้สอดคล้องกับสภาพพื้นที่ในเขตพื้นที่องค์การบริหารส่วนตำบลหนองบัว จึงจำเป็นต้องตราข้อบัญญัตินี้










ข้อบัญญัติองค์การบริหารส่วนตำบลหนองบัว
เรื่อง อัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย
พ.ศ.2569

              โดยที่เป็นการสมควรตราข้อบัญญัติองค์การบริหารส่วนตำบลหนองบัว ว่าด้วยอัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย 
              อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล                          พ.ศ. 2537 และที่แก้ไขเพิ่มเติม (ฉบับที่ 7) พ.ศ. 2562 ประกอบมาตรา 34/3 (๓) และ (๔)  แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม (ฉบับที่ 2)                พ.ศ.2560 องค์การบริหารส่วนตำบลหนองบัว โดยความเห็นชอบของสภาองค์การบริหารส่วนตำบลหนองบัวและนายอำเภอรัษฎา จึงตราข้อบัญญัติไว้ ดังต่อไปนี้ 
           ข้อ 1 ข้อบัญญัตินี้เรียกว่า "ข้อบัญญัติองค์การบริหารส่วนตำบลหนองบัว เรื่อง อัตราค่าธรรมเนียมและยกเว้นค่าธรรมเนียมเกี่ยวกับการจัดการสิ่งปฏิกูลและมูลฝอย พ.ศ.2569
ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลหนองบัวตั้งแต่วันถัดจากวันประกาศ                 ในราชกิจจานุเบกษา
ข้อ 3 บรรดาข้อบัญญัติ ข้อบังคับ กฎ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือ      ซึ่งขัดหรือแย้งกับข้อบัญญัตินี้  ให้ใช้กับข้อบัญญัตินี้แทน
ข้อ 4 ค่าธรรมเนียมการออกใบอนุญาตตามมาตรา 34/2 แห่งพระราชบัญญัติรักษาความสะอาดและ ความเป็นระเบียบเรียบร้อยของบ้านเมือง พ.ศ. ๒๕๓๕ ซึ่งแก้ไขเพิ่มเติม โดยพระราชบัญญัติรักษาความสะอาด และความระเบียบร้อยของบ้านเมือง (ฉบับที่ ๒) พ.ศ. ๒๕๖๐ ให้เก็บค่าธรรมเนียมในอัตราค่าธรรมเนียมดังต่อไปนี้          
(1) ใบอนุญาตการรับทำการเก็บและขนสิ่งปฏิกูลและมูลฝอย             ฉบับละ     5,000  บาท
(2) ใบอนุญาตการกำจัดสิ่งปฏิกูลและมูลฝอย                                ฉบับละ  30,000  บาท
(3) ใบอนุญาตการหาประโยชน์จากการจัดการสิ่งปฏิกูลและมูลฝอย      ฉบับละ   20,000 บาท
ข้อ 5 ในกรณีที่มีการนำพลังงานทดแทนหรือพลังงานสะอาดมาใช้ในการเก็บและขนสิ่งปฏิกูลและมูลฝอย หรือมีการนำเทคโนโลยีมาใช้ในการกำจัดสิ่งปฏิกูลและมูลฝอยหรือการหาประโยชน์จากการจัดการสิ่งปฏิกูลและ               มูลฝอยซึ่งสามารถลดก๊าซเรือนกระจกได้ ให้เก็บค่าธรรมเนียมใบอนุญาตตามมาตรา 34/2 ในอัตราค่าธรรมเนียม ดังนี้
(1) ใบอนุญาตการรับทำการเก็บและขนสิ่งปฏิกูลและมูลฝอย            ฉบับละ   4,500  บาท
(2) ใบอนุญาตการกำจัดสิ่งปฏิกูลและมูลฝอย                              ฉบับละ  27,000 บาท
(3) ใบอนุญาตการหาประโยชน์จากการจัดการสิ่งปฏิกูลและมูลฝอย    ฉบับละ  18,000 บาท

ข้อ 6 ค่าธรรมเนียมในการให้บริการของราชการส่วนท้องถิ่น หรือหน่วยงานของรัฐ หรือราชการ                ส่วนท้องถิ่นอื่น รวมทั้งองค์การบริหารส่วนจังหวัดหรือเอกชนที่ราชการส่วนท้องถิ่นมอบหมายให้ดำเนินการแทนในการเก็บ ขน และกำจัดสิ่งปฏิกูลและมูลฝอย ตามมาตรา 34/3 (๓) ให้เก็บค่าธรรมเนียมในอัตราค่าธรรมเนียมดังต่อไปนี้
	(๑) การเก็บและขนมูลฝอยเป็นรายเดือน
		(ก) กรณีมีปริมาณมูลฝอยต่อเดือนไม่เกิน 120 กิโลกรัม หรือ 600 ลิตร หรือ                        0.6 ลูกบาศก์เมตร ให้เก็บค่าธรรมเนียม ดังต่อไปนี้
			๑) นับตั้งแต่วันที่ 17 พฤศจิกายน 2568 จนถึงวันที่ 16 พฤศจิกายน 2574 ให้เก็บค่าธรรมเนียมเดือนละ  40  บาท
			๒) นับตั้งแต่วันที่ 17 พฤศจิกายน 2574 จนถึงวันที่ 16 พฤศจิกายน 2580ให้เก็บค่าธรรมเนียมเดือนละ 60 บาท
			๓) นับตั้งแต่วันที่ 17 พฤศจิกายน 2580 เป็นต้นไป ให้เก็บค่าธรรมเนียม               เดือนละ  70  บาท
	            (ข) กรณีมีปริมาณมูลฝอยต่อเดือนเกิน 120 กิโลกรัม หรือ 600 ลิตร หรือ 0.6ลูกบาศก์เมตร ให้เก็บค่าธรรมเนียมตาม (ก) สำหรับปริมาณมูลฝอยส่วนที่ไม่เกิน 120 กิโลกรัม หรือ 600 ลิตร หรือ 0.6 ลูกบาศก์เมตร และสำหรับปริมาณมูลฝอยส่วนที่เกิน 120 กิโลกรัม หรือ 600 ลิตร หรือ 0.6 ลูกบาศก์เมตร ให้คิดเป็นหน่วย หน่วยละ 120 กิโลกรัม หรือ 600 ลิตร หรือ 0.6 ลูกบาศก์เมตร โดยให้เก็บค่าธรรมเนียมหน่วยละ  100  บาท
		(ค) กรณีมีปริมาณมูลฝอยต่อเดือนเกิน 3,600 กิโลกรัม หรือ 1๘,000 ลิตร หรือ              18 ลูกบาศก์เมตร ให้เก็บค่าธรรมเนียมตาม (ข) สำหรับปริมาณมูลฝอยส่วนที่ไม่เกิน 3,600 กิโลกรัม หรือ 18,000  ลิตร หรือ 18 ลูกบาศก์เมตร และสำหรับปริมาณมูลฝอยส่วนที่เกิน 3,600 กิโลกรัม หรือ 18,000  ลิตร หรือ 18 ลูกบาศก์เมตร ให้คิดเป็นหน่วย หน่วยละ 120 กิโลกรัม หรือ 600 ลิตร หรือ 0.6 ลูกบาศก์เมตร โดยให้เก็บค่าธรรมเนียมหน่วยละ 120  บาท
	(๒) การกำจัดมูลฝอย เป็นรายเดือน
		(ก) กรณีมีปริมาณมูลฝอยต่อเดือนไม่เกิน 120 กิโลกรัม หรือ 600 ลิตร หรือ                         0.6 ลูกบาศก์เมตร ให้เก็บค่าธรรมเนียมในอัตราค่าธรรมเนียม ดังต่อไปนี้
			๑) นับตั้งแต่วันที่ 17 พฤศจิกายน 2568 จนถึงวันที่ 16 พฤศจิกายน 2574 ให้เก็บค่าธรรมเนียมเดือนละ 20 บาท
			๒) นับตั้งแต่วันที่ 17 พฤศจิกายน 2574 จนถึงวันที่ 16 พฤศจิกายน 2580ให้เก็บค่าธรรมเนียมเดือนละ 60 บาท
			๓) นับตั้งแต่วันที่ 17 พฤศจิกายน 2580 เป็นต้นไป ให้เก็บค่าธรรมเนียม               เดือนละ  70 บาท

			(ข) กรณีมีปริมาณมูลฝอยต่อเดือนเกิน 120 กิโลกรัม หรือ 600 ลิตร หรือ 0.6 ลูกบาศก์เมตร ให้เก็บค่าธรรมเนียมตาม (ก) สำหรับปริมาณมูลฝอยส่วนที่ไม่เกิน 120 กิโลกรัม หรือ 600 ลิตร หรือ                      0.6 ลูกบาศก์เมตร และสำหรับปริมาณมูลฝอยส่วนที่เกิน 120 กิโลกรัม หรือ 600 ลิตร หรือ 0.6 ลูกบาศก์เมตรให้คิดเป็นหน่วย หน่วยละ 120 กิโลกรัม หรือ 600 ลิตร หรือ 0.6 ลูกบาศก์เมตร โดยให้เก็บค่าธรรมเนียม                  หน่วยละ  70  บาท
		(ค) กรณีมีปริมาณมูลฝอยต่อเดือนเกิน 3,600 กิโลกรัม หรือ 18,000 ลิตร หรือ                  18 ลูกบาศก์เมตร ให้เก็บค่าธรรมเนียมตาม (ข) สำหรับปริมาณมูลฝอยส่วนที่ไม่เกิน 3,600 กิโลกรัม หรือ                       18,000 ลิตร หรือ 18 ลูกบาศก์เมตร และสำหรับปริมาณมูลฝอยส่วนที่เกิน 3,600 กิโลกรัม หรือ                        18,000  ลิตร หรือ 18 ลูกบาศก์เมตร ให้คิดเป็นหน่วย หน่วยละ 120 กิโลกรัม หรือ 600 ลิตร หรือ                        0.6 ลูกบาศก์เมตร โดยให้เก็บค่าธรรมเนียมหน่วยละ 80  บาท
		(๓) การเก็บและขนมูลฝอยหรือการกำจัดมูลฝอย เป็นรายครั้ง
			(ก) การเก็บและขนมูลฝอยต่อครั้ง ให้คิดเป็นหน่วย หน่วยละ 120 กิโลกรัม หรือ                      600 ลิตร หรือ 0.6 ลูกบาศก์เมตร และให้เก็บค่าธรรมเนียมหน่วยละ 200 บาท
			(ข) กรณีมีปริมาณมูลฝอยที่เก็บและขนต่อครั้งเกิน 240 กิโลกรัม หรือ 1,200 ลิตร หรือ1.2 ลูกบาศก์เมตร ให้เก็บค่าธรรมเนียมตาม (ก) สำหรับปริมาณมูลฝอยส่วนที่ไม่เกิน 240 กิโลกรัม หรือ                       1,200 ลิตร หรือ 1.2 ลูกบาศก์เมตร และสำหรับปริมาณมูลฝอยส่วนที่เกิน 240 กิโลกรัม หรือ 1,200 ลิตร หรือ1.2 ลูกบาศก์เมตร ให้คิดเป็นหน่วย หน่วยละ 240 กิโลกรัม หรือ 1,200 ลิตร หรือ 1.2 ลูกบาศก์เมตร ให้เก็บค่าธรรมเนียมหน่วยละ 200 บาท 
			(ค) การกำจัดมูลฝอยต่อครั้ง ให้คิดเป็นหน่วย หน่วยละ 120 กิโลกรัม หรือ 600 ลิตร หรือ 0.6 ลูกบาศก์เมตร และให้เก็บค่าธรรมเนียมหน่วยละ 200 บาท
			(ง) กรณีมีปริมาณมูลฝอยที่กำจัดต่อครั้งเกิน 240 กิโลกรัม หรือ 1,200 ลิตร หรือ                     1.2 ลูกบาศก์เมตร ให้เก็บค่าธรรมเนียมตาม (ค) สำหรับปริมาณมูลฝอยส่วนที่ไม่เกิน 240 กิโลกรัม หรือ                     1,200 ลิตร หรือ 1.2 ลูกบาศก์เมตร และสำหรับปริมาณมูลฝอยส่วนที่เกิน 240 กิโลกรัม หรือ 1,200 ลิตร หรือ 1.2 ลูกบาศก์เมตร ให้คิดเป็นหน่วย หน่วยละ 240 กิโลกรัม หรือ 1,200 ลิตร หรือ 1.2 ลูกบาศก์เมตร โดยให้เก็บค่าธรรมเนียมหน่วยละ 200  บาท
		(๔) การเก็บและขนสิ่งปฏิกูลหรือการกำจัดสิ่งปฏิกูล เป็นรายครั้ง
		          (ก) การเก็บและขนสิ่งปฏิกูลต่อครั้ง ให้คิดเป็นหน่วย หน่วยละ 500 ลิตร หรือ              0.5 ลูกบาศก์เมตร และให้เก็บค่าธรรมเนียมหน่วยละ 250 บาท
			(ข) กรณีมีปริมาณสิ่งปฏิกูลที่เก็บและขนต่อครั้งเกิน 1,000 ลิตร หรือ 1 ลูกบาศก์เมตร ให้เก็บค่าธรรมเนียมตาม (ก) สำหรับปริมาณสิ่งปฏิกูลส่วนที่ไม่เกิน 1,000 ลิตร หรือ 1 ลูกบาศก์เมตร และสำหรับปริมาณสิ่งปฏิกูลส่วนที่เกิน 1,000 ลิตร หรือ 1 ลูกบาศก์เมตร ให้คิดเป็นหน่วย หน่วยละ 1,000 ลิตร หรือ                   1 ลูกบาศก์เมตร โดยให้เก็บค่าธรรมเนียมหน่วยละ 250 บาท

			(ค) การกำจัดสิ่งปฏิกูลต่อครั้ง ให้คิดเป็นหน่วย หน่วยละ 500 ลิตร หรือ 0.5 ลูกบาศก์เมตร และให้เก็บค่าธรรมเนียมหน่วยละ 300 บาท 
			(ง) กรณีมีปริมาณสิ่งปฏิกูลที่กำจัดต่อครั้งเกิน 1,000 ลิตร หรือ 1 ลูกบาศก์เมตร ให้เก็บค่าธรรมเนียมตาม (ค) สำหรับปริมาณสิ่งปฏิกูลส่วนที่ไม่เกิน 1,000 ลิตร หรือ 1 ลูกบาศก์เมตร และสำหรับปริมาณสิ่งปฏิกูลส่วนที่เกิน 1,000 ลิตร หรือ 1 ลูกบาศก์เมตร ให้คิดเป็นหน่วย หน่วยละ 1,000 ลิตร หรือ                   1 ลูกบาศก์เมตร โดยให้เก็บค่าธรรมเนียมหน่วยละ 300 บาท
		(๕) กรณีที่คำนวณปริมาณสิ่งปฏิกูลและมูลฝอยแล้ว เศษไม่เกินกึ่งหนึ่งของหน่วยตามที่กำหนด                 ใน (๑) ถึง (4) ให้คิดเป็นครี่งหน่วย  เศษเกินกึ่งหนึ่งของหน่วยตามที่กำหนดใน (๑) ถึง (๔) ให้คิดเป็นหนึ่งหน่วย               
	ข้อ 7 ให้เก็บค่าธรรมเนียมการกำจัดมูลฝอยเป็นรายเดือนและรายครั้งตามข้อ 6 แล้วแต่กรณี ในอัตรา              กึ่งหนึ่งของอัตราค่าธรรมเนียมที่กำหนด กรณีที่เจ้าของหรือผู้ครอบครองอาคารหรือสถานที่สามารถคัดแยกมูลฝอยทั้งหมดที่มีอยู่ได้ตามประเภทของมูลฝอยในเดือนหรือครั้งที่มีการเก็บและขนมูลฝอย ดังต่อไปนี้
		(๑) มูลฝอยทั่วไป มีการแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดอย่างถูกวิธีต่อไป
		(๒) มูลฝอยอินทรีย์ มีการเข้าร่วมโครงการหรือกิจกรรมคัดแยกมูลฝอยอินทรีย์ เช่นโครงการ                   ถังขยะเปียกลดโลกร้อน จัดทำปุ๋ยหมัก หรือนำไปเลี้ยงสัตว์ในครัวเรือน หรือแยกบรรจุในภาชนะรองรับหรือถุงบรรจุโดยปิดปากถุงให้มิดชิด เพื่อส่งกำจัดอย่างถูกวิธีต่อไป
		(๓) มูลฝอยนำกลับมาใช้ใหม่ มีการเข้าร่วมโครงการหรือกิจกรรมคัดแยกมูลฝอยนำกลับมาใช้ใหม่เช่น ธนาคารขยะ ( recyclable waste bank) ผ้าป่าขยะ หรือแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อจัดการอย่างถูกวิธีต่อไป
		(๔) มูลฝอยที่เป็นพิษหรืออันตราย มีการแยกบรรจุในภาชนะรองรับหรือถุงบรรจุโดยปิดปากถุง                 ให้มิดชิดเพื่อจัดการอย่างถูกวิธีต่อไป
		(๕) มูลฝอยติดเชื้อ มีการแยกบรรจุในภาชนะรองรับหรือถุงบรรจุโดยปิดปากถุงให้มิดชิดเพื่อส่งกำจัดให้ถูกวิธีต่อไป
	ข้อ 8 ให้ยกเว้นค่าธรรมเนียมการเก็บ ขน และกำจัดสิ่งปฏิกูลและมูลฝอยเป็นรายเดือนและรายครั้ง                   ตามข้อ 6 แล้วแต่กรณี ให้แก่เจ้าของหรือผู้ครอบครองอาคารหรือสถานที่ซึ่งอยู่ในพื้นที่ตามประกาศเขตพื้นที่ประสบสาธารณภัย เฉพาะกรณีสาธารณภัยที่เกิดจากธรรมชาติ ตั้งแต่วันที่มีการประกาศเขตพื้นที่ประสบ                         สาธารณภัย จนถึงวันที่มีการประกาศวันสิ้นสุดสาธารณภัย ทั้งนี้ กรณีที่ระยะเวลาที่เกิดสาธารณภัยไม่ครบเดือน                ให้ปัดเป็นหนึ่งเดือน 
	ข้อ 9 ผู้ใดฝ่าฝืนข้อบัญญัตินี้ มีโทษปรับไม่เกินห้าร้อยบาท

	ข้อ 10 ให้นายกองค์การบริหารส่วนตำบลหนองบัวเป็นผู้รักษาการตามข้อบัญญัตินี้
ประกาศ  ณ  วันที่           เดือน                พ.ศ. 2569


                                         
                                           (ลงชื่อ)
(สมชาย  สงรักษ์)
นายกองค์การบริหารส่วนตำบลหนองบัว

-เห็นชอบ


             (นายปรีชา  เหมาะเจริญ)
                  นายอำเภอรัษฎา                                    

